Дидье Дрогба

**Дидье Ив Дрогба Тебили** (, 1978 оны гуравдугаар сарын 11-нд төрсөн) нь Кот-д'Ивуар улсын хөлбөмбөгчин бөгөөд Премьер лигийн Челси баг Кот-д'Ивуар улсын шигшээ багт төвийн довтлогчоор тоглодог. Шигшээ багийнхаа ахлагч, бүх цаг үеийн мэргэн бууч бол Челси багт хамгийн олон гоол оруулсан гадаад тоглогч, *бүх цагийн 6 дугаарт* эрэмбэлэгдсэн гоолдогч юм. 

Бага ахуйдаа Францад хөлбөмбөг тоглохоор нүүн ирсэн тэрээр өсвөрийн «Левалуа» багт нэг жил тоглоод хоёрдугаар лигийн «Ле-Ман» багт дэвшин, Францын аварга болж гурван хаврыг үджээ. 21 настайдаа лигийн түвшин ахиж «Генгам» багт гэрээ байгуулсан улиралдаа *45* тоглолтонд *20* гоол оруулах үест Кот д'Ивуар улсынхаа шигшээ багт дуудагдан анхны гараагаа хийсэн байна. 2003 оны есдүгээр сард ирээдүйтэй тоглогч болохоо Дрогбаг Олимпик Марсель баг 3.3 сая Фунт стерлингээр эгнээндээ элсүүлж, тухайн улирлын туршид лигт *19* гоол оруулж шинэ багаа 2004 оны «УЕФА-гийн цомын» шигшээ тоглолтонд тунахад голлон үүргийг гүйцэтгэж байв. 

Дрогбаг шинэ улирал эхлэхтэй зэрэгцэн Английн шилдэг баг Челси 24 сая фунтээр худалдагдсан бөгөөд Кот д'Ивуарын хамгийн өндөр үнэ хүрсэн тоглогч болсон түүхтэй. 2005 оны Английн хөлбөмбөгийн «Лигийн цомын» шигшээ, «Коммунити Шиелд» тэмцээнүүдэд шийдвэрлэх гоолуудыг оруулж, улмаар багийн анхны Премьер лигийн түрүүг1 авахад үүргээ хангалттай биелүүлжээ. Дрогба 2006 онд багийнхантайгаа лигийн түрүүг дахин авч, улмаар шигшээ багаа ахласанаар дэлхийн шилдэг довтлогчдын нэгэнд зүй ёсоор тооцогдох болов. ДАШТ-2006 тэмцээнд Кот д'Ивуарын анхны гоолыг оруулсан түүнийг 2006 оны Африк тивийн Оны шилдэг хөлбөмбөгчингөөр тодруулсан байна. Дараагийн улирал нь лигт *20* гоол оруулан мэргэн бууч болж, 2007 оны Лигийн цом болон АХХ-ны цомын шигшээ тоглолтуудад хожлын гоолууд хийж байв. 2009-10 оны улирал Дрогба багаа анх удаа «Дубльдэхэд» нь гол ноён нуруу болохыгоо харуулсан билээ. Тэр «Алтан шаахайг» хоёр дахь удаагаа *29* гоолоор хүртэж, 2010 оны «АХХ-ны цомын» шигшээ тоглолтонд Портсмутын эсрэг хожлын цор ганц гоолыг оруулсан. Уг гоол нь Английн цомын 6 шигшээ тоглолтонд бүгдэд нь гоолдсон ганц тоглогч болгожээ.  
## Үзүүлэлтүүд 
### Клуб 
### Шигшээ баг 
## Шагналууд 
### Челси 
* Премьер лиг: 2004–05, 2005–06, 2009–10
* Лигийн цом: 2004–05, 2006–07
* АХХ-ны цом: 2006–07, 2008–09, 2009–10
* АХХ-ны Коммунити Шиелд: 2005, 2009

### Хувиараа 
* Onze d'Or: 2004
* УЕФА-гийн цомын мэргэн бууч: 2004
* Францын хөлбөмбөгийн лигийн Оны шилдэг гоол : 2004
* Францын хөлбөмбөгийн лигийн Оны баг: 2004
* Францын хөлбөмбөгийн лигийн Оны шилдэг тоглогч: 2004 
* Кот д'Ивуарын Оны шилдэг тоглогч: 2006, 2007
* Африкийн Оны шилдэг тоглогч: 2006, 2009
* Премьер лигийн Алтан шаахай: 2007, 2010
* Премьер лигийн Оны баг: 2007, 2010
* УЕФА-гийн Оны баг: 2007
* European Sports Magazines (ESM) сэтгүүлийн Оны шилдэг тоглогч: 2007
* FIFPro World XI: 2007
* BBC телевизийн Оны шилдэг Африк тоглогч: 2009
* Челсигийн Оны шилдэг тоглогч: 2010
* Time сэтгүүлийн Шилдэг 100: 2010
* Кот-д'Ивуарын шигшээ багийн Бүх цагийн мэргэн бууч

## Эшлэл 
## Цахим холбоос 
* Челси багийн вэбсайт дахь профайл
* Дидье Дрогбагий албан ёсны вэбсайт – Англи болон Францад
* BBC телевиз дэх профайл
* 
* BBC World Service: African Footballer of the Year 2008
* ESPN телевиз дэх профайл

Ангилал:Кот-д'Ивуарын шигшээ багийн хөлбөмбөгчин
Ангилал:Ле-Ман багийн тоглогч
Ангилал:Генгам багийн тоглогч
Ангилал:Олимпик Марсель багийн тоглогч
Ангилал:Челси багийн тоглогч
Ангилал:Шанхай Шеньхуа багийн тоглогч
Ангилал:Галатасарай багийн тоглогч
Ангилал:КФ Монреаль багийн тоглогч
Ангилал:Финикс Райзинг багийн тоглогч
Ангилал:Африкийн оны шилдэг хөлбөмбөгчин
Ангилал:УЕФА Аваргуудын Лигийн аварга
Ангилал:Английн хөлбөмбөгийн улсын аварга
Ангилал:Туркийн хөлбөмбөгийн улсын аварга
Ангилал:Кот-д'Ивуарын хөлбөмбөгийн ДАШТ-д оролцогч
Ангилал:Абижаны тамирчин
Ангилал:Францын хүн
Ангилал:Ивуарчууд
Ангилал:1978 онд төрсөн